་བསྒྲང་བར་ནུས་སོ། །སེམས་བསྐྱེད་ཆེན་པོའི་སྒོ་ནས་འཁོར་ལོ་ལན་
གཅིག་བསྐོར་བའི་ཡོན་ཏན་གྱིས་ཚད་ནི་བསྒྲང་བར་མི་ནུས་སོ། །འཇིག་རྟེན་གྱི་ཁམས་ཐམས་
ཅད་ནས། སའི་རྡུལ་རེ་རེ་ནས་བསྒྲང་བར་ནུས་སོ། །ཡི་གེ་དྲུག་པའི་འཁོར་ལོ་འདི་ལ་ལན་
གཅིག་བསྐོར་བའི་བསོད་ནམས་ཀྱི་ཚད་ནི་བསྒྲང་བར་མི་ནུས་སོ། །ཁམས་གསུམ་གྱི་སེམས་
ཅན་ཐམས་ཅད་ཀྱི་སྲོག་གིས་སྦྱིན་པ་རེ་རེ་བཏང་ནས། དེའི་བསོད་ནམས་ཀྱི་ཚད་ནི་བསྒྲང་
བར་ནུས་སོ། །སེམས་ཅན་ཐམས་ཅད་ཀྱི་དོན་དུ། འཁོར་ལོ་འདི་ལན་གཅིག་བསྐོར་བའི་བསོད་
ནམས་ཀྱི་ཚད་ནི་བསྒྲང་བར་མི་ནུས་སོ། །དམིགས་བཅས་ཀྱི་དགེ་རྩ་ཐམས་ཅད་ཀྱི་ཡོན་ཏན་ནི་
རྩིས་དང་གྲང་ཡོད། དམིགས་མེད་ཀྱི་ངང་ནས་དམིགས་ནས་འཁོར་ལོ་འདི་ལན་གཅིག་བསྐོར་
བའི་བསོད་ནམས་ཀྱི་ཚད་ནི། དུས་གསུམ་སངས་རྒྱས་ཀྱི་ཡང་བསྒྲང་བར་མི་ནུས་སོ། །སངས་
490

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱསབྱེ་བ་གང་ག་ཀླུང་གིས་བྱེ་མ་རྙེད་ཀྱི་གྲངས་ལ་མཆོད་པ་ཕུལ་བ་དང་བསོད་ནམས་མཉམ་་
པར་བཤད་དོ། །འཁོར་ལོ་འདིའི་སྨན་གྱིས་སྦྱིན་པ་དང་། ཕ་རོལ་ཏུ་ཕྱིན་པ་དྲུག་ཡོངས་སུ་
རྫོགས་ཏེ། གཟུགས་སྐུའི་འཕྲིན་ལས་རྒྱུན་མི་ཆད་པར་འགྱུར་རོ། །སློབ་དཔོན་ཆེན་པོ་པདྨའི་
ཞལ་ནས། རྒྱ་གར་དང་བོད་ཡུལ་དུ་འགྱུར་ཚད་ཀྱི་ཆོས་ལུས་ངག་གིས་དགེ་སྦྱོར་བྱ་ཐབས་ནི།
ཡི་གེ་དྲུག་པའི་འཁོར་ལོ་འདི་བས་ཕན་པ་དང་ཡོན་ཏན་ཆེ་བ་མེད་གསུངས་སོ། །བྲམ་ཟེ་ཆེན་
པོ་དང་། སྤང་འོད་ཟེར་བླ་མའི་ཞལ་ནས། ཡི་གེ་དྲུག་པའི་འཁོར་ལོ་བརྒྱ་རྩ་བརྒྱད་ལ་རབ་
གནས་དང་། བཀྲ་ཤིས་སྨོན་ལམ་ཐེབ་ནས། ཉིན་མཚན་ཐུན་དུ་བཅད་ཅིང་བསྐོར་ན། དགེ་སློང་
བརྒྱ་རྩ་བརྒྱད་ཀྱི་ཞབས་རྟོག་དང་འཚོ་བ་སྦྱར་ནས། ལུས་ངག་ཡིད་ཀྱིས་ཆོས་སྤྱོད་པ་དང་
བསོད་ནམས་མཉམ་གསུངས་སོ། །འཇིག་རྟེན་གྱི་མི་ཐམས་ཅད་ཀྱི། ཚེ་བསྒྲུབ་དང་། ནོར་བསྒྲུབ་
དང་༑ བསྲུང་འཁོར་ཐམས་ཅད་ལ། འཁོར་ལོ་འདིའི་ཆོག་པར་གསུངས་སོ། །མོ་ངན་ལྟས་ངན་
ཐན་ངན་འཆི་བའི་དུས་བབས་པ་ལ། འཁོར་ལོ་འདི་དད་པ་དྲག་པོའི་བསྐོར་ན་བཟློག་ངེས་སོ།།
དགྲ་རྐུན་ཇག་གསུམ། ཚད་ནད་འབྲུམ་གསུམ། དམག་སྣ། ཇག་སྣ། རྐུན་སྣ། གཅན་སྣ་ཐམས་
ཅད་ལ། འཁོར་ལོ་ཡོན་ཏན་འབུམ་ལྡན་བཅས་ཆོག་གིས་དད་པ་དང་ངེས་ཤེས་དྲག་པོས་
བསྐོར་ན་བཟློག་ངེས་སོ། །འཁོར་ལོ་བྲི་བ་ལ་ལྷག་ཆད་འགྲོ་བས། པར་མ་འདི་ངོ་མཚར་ཆེ། མེ་
འཁོར་འདི་མྱུར། ཆུ་འཁོར་འདི་རྒྱུན་རིང་ལ་བཀྲ་ཤིས། རླུང་འཁོར་འདི་དར་དྲག་ལ་དགེ།
འཁོར་འདི་དཀའ་ཚེགས་ཆེ། ལག་འཁོར་འདི་རིན་པོ་ཆེ་སྣ་ལྔ། མཚལ་སྣག་གང་འཛམ་གྱི་བརྒྱ་
རྩ་བརྒྱད་བཞེངས་ནས། དུས་བཟང་ལ་ཡོན་ཏན་ཅན་གྱི་བཀྲ་ཤིས་ཚོགས་འཁོར་རབ་གནས་
སྨོན་ལམ་བཏབ་ནས། གོས་དར་གང་འཛམ་གྱི་ན་བཟའ་བྱས་ནས་བསྐོར་ན། ཡོན་ཏན་འབུམ་
ལྡན་བཀྲ་ཤིས་དོན་འགྲུབ་ཡིན།
འཁོར་ལོ་བསྐོར་བའི་དུས་ལ། སྒྲ་རྩེར་རྩེར་ཟེར་ན་སྲོག་ལ་གནོད། ཀྲག་ཀྲག་ཟེར་ན་ནོར་
ལ་གནོད། ཧྲག་ཧྲག་ཟེར་ན་འཁོར་ལ་གནོད། སྐད་ཅིག་ཡང་མི་དྲག་པ་ཆུ་བོའི་རྒྱུན་བཞིན་
བསྐོར༑ དེ་ཡན་བརྒྱ་དང་རྩ་བརྒྱད་མན་ཆད། བྱང་སྡེབ་བཅུ་ཡན་ཆད། རང་རང་གི་འབྱོར་པ་
དང་བསྟུན་ནས་དད་མོས་ཀྱིས་བསྐོར་དགོས་པ་ཡིན། ལུས་ངག་གིས་དགེ་སྦྱོར་ལ་འཁོར་ལོ་
!
491

འཁོར་ལོའི་ཡོན་ཏན་འབུམ་ལྡན་གྱི་ཕན་ཡོན།
བས་སྟོབས་ཆེ་མེད་གསུངས་སོ། །སྡིག་པ་དང། སློབ་དཔོན་བསྒྲུང་བ་དང་། ཕ་མ་བསད་པ་དང་།
སྡོམ་པ་ཉམས་པ་དང་། རང་རྒྱུད་བསད་པ་དང༌། དགེ་འདུན་གྱི་བར་དབྱེན་དང༌། མི་དགེ་བཅུ།
སྡིག་པའི་ཕུང་པོ་རི་རབ་ཙམ་ཡང་འཁོར་ལོ་བསྐོར་ཞིང་། འགྱོད་པ་དྲག་པོས་བཤགས་ན་བྱང་
གསུངས་སོ། །ཁེ་འགྱུར་སྤོག་གསུམ། རྐུན་རྫུན་དབྱེན་གསུམ། གཡོ་སྒྱུ་ཟུར་གསུམ་ཀྱང་བྱང་
གསུངས་སོ། །ཡི་གེ་དྲུག་པ་རྡོ་ལ་བྲི་བའམ། བྲག། སྤངས། ཤིང་ལེབ་ལ་བྲིས་ནས། སྒང་སྣ་ལམ་
མདོར་བཞེངས་ནས། བྱང་ཆུབ་སེམས་དཔའ་རེ་རེས་འགྲོ་དོན་བྱེད་པ་དང་མཉམ་གསུངས་སོ།།
ཆུ་བོ་ཆེན་པོ་ལ་ཇོ་ཕྲེང་སྨོན་ལམ་བཏབ་ནས་བརྐྱང་ན། སྤྲུལ་སྐུ་རེ་རེས་འགྲོ་དོན་བྱེད་པ་དང་
མཉམ་གསུངས་སོ། །ཇོ་དར་བྲིས་ནས་རབ་གནས་བྱས་ནས་ཕྱར་ན། ཇོ་བཟང་རེས་རྒྱུན་དུ་དགེ་
སྦྱོར་བྱེད་པ་དང་འདྲ་གསུངས་སོ། །ཀུ་སུ་ལུ་དམྱལ་ཁམས་འགྲིམ་དུས། ཡིག་དྲུག་གིས་འཁོར་ལོ་
ཅན་ཐར་ལམ་ལ་ཐལ་བའི་མཐོང་སྣང་མང་པོ་བྱུང་བ་དང་།
གཞན་ཡང་འཁོར་ལོའི་ཕན་ཡོན་ལ། ཆོས་སྐུ་ཀུན་བཟང་ཡབ་ཡུམ་ནས། རྡོ་རྗེ་སེམས་
དཔའ༑ གསང་བའི་བདག་པོ་ནས། སློབ་དཔོན་ཆེན་པོ་པདྨ་འབྱུང་གནས་ལ་བརྒྱུད་པའི་བྱང་
ཆུབ་རླུང་འཁོར་ལ་རིགས་མི་འདྲ་བ་སུམ་ཅུ་སོ་གསུམ། དེ་ལ་བྲམ་ཟེ་ཆེན་པོ་སྡོམ་པ་བཟང་
གིས་འགྲེལ་ཆེན་མཛད་པའི་ཕན་ཡོན་རྣམས་དང་། ཐུབ་པ་ཆེན་པོས་བྱང་ཕྱོགས་དང༌། ལྷོ་
ཕྱོགས་དཔལ་གྱི་རི་ལ། མཁའ་འགྲོ་མ་ཨ་ར་ལི་སྡེ་ལྔས་གསུངས་པ། ཀླུ་སྒྲུབ་ནས་བརྒྱུད་པའི། ས་
སྐྱའི་བླ་མ་འཕགས་པའི་ཕན་ཡོན་རྣམས་དང༌། ཡང་རྡོ་རྗེ་འཆང་ནས་བརྒྱུད་པའི། ལག་ན་རྡོ་
རྗེ་ལ་གསུངས་སོ། །གུ་རུ་པད་འབྱུང་གིས་རྒྱལ་པོ་ཁྲི་སྲུང་ལྡེའུ་བཙན་ལ་གསུངས་པའི་འཁོར་ལོ་
སྟོང་ལྡན་གྱི་ཕན་ཡོན་རྣམས་དང༌། གཞན་ཡང་ཆོས་སྐུ་སྣང་བ་མཐའ་ཡས། ལོངས་སྐུ་ཐུགས་རྗེ་
ཆེན་པོ། སྤྲུལ་སྐུ་པདྨ་འབྱུང་གནས་སུ་བརྒྱུད་པའི་ཐུགས་རྗེ་ཆེན་པོའི་འཁོར་ལོའི་ཕན་ཡོན་
རྣམས་དང་། གཞན་ཡང་ཐུགས་རྗེ་ཆེན་པོའི་ཆོས་སྐོར་རྣམས་ལ། ཆོས་འབྱུང་ཆེན་པོ་དང་
གཅིག ཐུགས་རྗེ་ཆེན་པོའི་རྒྱ་གཞུང་དང་གཉིས། ཐུགས་རྗེ་ཆེན་པོ་པདྨ་དཀར་པོ་དང་གསུམ།
ཐུགས་རྗེ་ཆེན་པོ་ཟ་མ་ཏོག་དང་བཞི། རྟ་མཆོག་རོལ་པའི་རྒྱུད་དང་ལྔ། ཐུགས་རྗེ་ཆེན་པོ་ཡང་
སྙིང་འདུས་པའི་རྒྱུད་དང་དྲུག ཕྱག་སྟོང་སྤྱན་སྟོང་རྒྱུད་དང་བདུན། རྩ་ཕྱག་བརྒྱད་པ་དང་
492

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བརྒྱད༑གངས་ཆེན་མཚོ་དང་དགུ། ཕྱག་གཉིས་པ་དང་བཅུ། ཕྱག་བཞི་པ་དང་བཅུ་གཅིག རྒྱལ་
བ་རྒྱ་མཚོ་དང་བཅུ་གཉིས། ལས་མཐའ་དང་བཅུ་གསུམ། འཁོར་བ་དོངས་སྤྲུག་དང་བཅུ་བཞི།
འཇིག་རྟེན་དབང་ཕྱུག་དང་བཅོ་ལྔ། པདྨ་དཀར་པོ་དང་བཅུ་དྲུག ཡིད་བཞིན་འཁོར་ལོ་དང་
བཅུ་བདུན། མི་འཇིགས་སྐྱོབ་བྱེད་དང་བཅོ་བརྒྱད། ཁ་སར་པཱ་ཎི་དང་བཅུ་དགུ། ཨ་ར་ལིག་
དང་ཉི་ཤུ། མཻ་ཏྲི་དང་ཉེར་གཅིག དེ་རྣམས་ལ་སོགས་རྒྱལ་བའི་བཀའ་རྣམས་དང་། གཞན་ཡང་
རྒྱལ་པོ་བཀའ་འབུམ། གུ་རུའི་བཀའ་འབུམ། མ་ཎི་རིན་ཆེན་གྱི་བཀའ་འབུམ། སྤངས་འོད་ཟེར་
བླ་མས་བསྡུས་པའི་ཐུགས་རྗེ་ཆེན་པོའི་ཕན་ཡོན་རྣམས་དང་། བླ་མ་དགོང་འདུས་ནས་འཁོར་
ལོའི་ཕན་ཡོན་རྣམས་དང་། གཞན་ཡང་རྒྱལ་བའི་བཀའ། སངས་རྒྱས་ཀྱི་གསུངས། མདོ་རྒྱུད་ཀྱི་
སྙིང་པོ། འཕགས་པ་ཀླུ་སྒྲུབ་ཀྱི་བསྟན་ཆོས་རྣམས་དང་། བླ་མ་སྤྲུལ་སྐུ་རྣམས་ཀྱི་ལུང་། མཁས་
བཙུན་དགེ་བའི་བཤེས་གཉེན་རྣམས་ཀྱིས་མན་ངག རྒྱུ་འབྲས་ལ་མཁས་པ་མང་པོའི་གསུང་
སྒྲོས་མང་པོ་ལ་ཉན་ཅིང་། བཏགས་པ་དང་། པདྨའི་མ་འོངས་ལུང་བསྟན་ལ། ལྷོ་ནུབ་ཏུ་བྱོན་
ནས་ངས་སྲིན་པོ་འདུལ་བའི་རྟག་ལ། སའི་མཐར་ཡི་གེ་དྲུག་པ་དང་། འཁོར་ལོ་དར་ནས་འོང་།
འཁོར་ལོ་བསྐོར་བ་ལ་ནི། ཡོན་ཏན་གྱི་མཐོང་ཐོས་དྲན་རེག དེའི་རླུང་གར་ཕོག་ཀྱང་། བཀྲ་
ཤིས༑དོན་འགྲུབ། སྒྲིབ་པ་དང་། མཐར་བྱང་ཆུབ་ཐོབ་གསུངས་སོ། །
དེ་ལ་སོགས་པའི་འཁོར་ལོའི་ཕན་ཡོན་ལ། དཔག་ཏུ་མེད་པ་མཐོང་ནས། བདག་གཞན་
གཉིས་ཀྱི་དོན་བློ་ལ་ཚུད་མི་ཐུབ་པ་ཙམ། འགྲུབ་ཐབས་སྣང་བ་རིག་པའི་དོན་འགྱུར་ཆེན་པོ་ལ་
བསམས་ཏེ། གང་གིས་མདོ་རྒྱུད་གསུང་རབ་ཕན་ཡོན་ལུང་བསྟན་མཐོང་སྣང་རྣམས་ལ་དཔང་
པོ་བྱས་ནས། བློ་ཆུང་རྣམས་ཀྱི་གོ་བདེ། ལོག་ལྟ་ཅན་དང་། ཐེ་ཚམ་ཅན་རྣམས་ཡིད་ཆེས་པའི་
ཕྱིར༑ འཁོར་ལོའི་ཕན་ཡོན་རྣམས་ཉུང་ངུར་བསྡུས་ནས་བྲིས་པ་ཡིན། ད་ལྟ་ཆོས་ཡིན་ཟེར་ནས་
ལྟ་བའི་རྟ་རྒྱུག གཏམ་གློ་སྟོན་ཤིག་བྱེད་མི། བཀའ་འགྱུར་བསྟན་འགྱུར་འབུམ་ལ་སོགས་བྲིས་
པའི་ཕྱོགས་སུ། སེམས་ཅན་མང་པོའི་སྲོག་བཅད་ནས། ཁྲག་མཚོ་རྣག་མཚོ་བསྐྱིལ། ཁྲག་ཡིག་
བྲིས་པས། གསུང་རབ་ཆད་དུ་བསད་པ་མ་ཡིན་ཏེ། སྡིག་པའི་རྣམ་སྨིན་ཤིན་ཏུ་ཆེ་བས། ཚེ་
འདིར་ཆང་གྲལ་དུ་ཁ་རྒྱལ་རྩོད་རྫས་ཙམ་མིན་པ། ཕྱི་མའི་དོན་ལ་ཕན་པ་ཆུང་། ལུང་ལས། དགེ་
493

འཁོར་ལོའི་ཡོན་ཏན་འབུམ་ལྡན་གྱི་ཕན་ཡོན།
སྡིག་སྤེལ་མ་བྱས་ནས། ལས་ཀྱི་ཤིན་རྗེར་སྐྱེ་གསུངས་སོ། །དེ་བས་ཚེ་ཕྱི་མའི་དོན་ལ། ཉ་གྲོག གོ་
བོ་གསོ་བ་དང་། རྡོ་རྗེ་གཅོད་པ་རེ་ཙམ། འཁོར་ལོ་རེ་ཙམ། ཡི་དྲུག་འབུམ་གཏེར་རེ་ཙམ། །བསྔོ་
བ་སྨོན་ལམ་རེ་ཙམ་དགའ་སྟེ། རྒྱུ་ཆུད་ཟོས་བྱེད་ནས། ལས་ངན་པའི་སེམས་ཅན་རྣམས་ཀྱི། དེ་
མི་ཤེས་ཟེར་ནས། ཁ་ལ་མི་ཉན། འཁོར་ལོ་འདི། ངོ་བོ་དག ཕན་ཡོན་ཆེ། རྒྱུ་སླ། རྣམ་སྨིན་མི་འགྲོ།
ཁ་འདོན་མི་ཆག ཞབས་ཏོག་སླ། སུས་ཀྱང་འགྲུབ། འགྲོ་འདུག་གིས་ཞོར་ལ་ཡང་འགྲུབ། འགྲོ་
འདུག་གིས་ཞོར་ལ་ཡང་འཁོར། ཕྱི་མའི་དོན་ཞོར་ལ་འགྲུབ་པའི་དོན་ཁོ་ན་ཡིན་པས། ཐམས་
ཅད་ཀྱི་ཉམས་སུ་ལོངས་ཤིག གཞན་ལ་སྤེལ་ཅིག སྤྲང་ཤི་ལ་སོགས་པས་ཚེ་ཕྱི་མའི་དོན་དང་།
གཞན་ལ་ཨེ་ཕན་བསམས་པ་མ་གཏོགས་པ། བཀའ་ལ་རས་གཅོག་དང་། གཟུ་ལུམ་དང། རང་
བཟོ་དང་། ཆོས་མིན་གྱི་བྱ་བ་བྱས་ནས། མཁའ་འགྲོ་ཆོས་སྐྱོང་གིས་སྙིང་ཁྲག་དྲངས་ཤིག འཁོར་
ལོ་འདི། ལྷ་འདྲེ་མི་གསུམ། སྲིད་པ་གསུམ། ཁམས་གསུམ་གྱི་སྤྱི་མཐུན་དུ་འགྲུབ་ནས། ས་ཕྱོགས།
ཡུལ་རིས། རྒྱལ་ཁམས་ཐམས་ཅད་དུ་ཁྱབ་སྟེ། ཆོས་དང་མཐུན་པའི་ཕྱོགས་ཐམས་ཅད་ལས་
རྒྱལ་ཞིང་། འཇིག་རྟེན་གྱི་ཁམས་ཐམས་ཅད་དུ་དར་ནས། བཀྲ་ཤིས་པར་གྱུར་ཅིག ཡང་མདོ་
རྒྱུད་དེ་དག་ཐམས་ཅད་ཀྱི་ནང་ནས། དམ་པ་ཆོས་ཀྱི་འཁོར་ལོ་གང་ཡིན། ཚོད་བཟོའི་སྒོ་ནས་
ཡོན་ཏན་ཨེ་ཡོད། ཨེ་མེད་ཀྱི་ཐེ་ཚམ་དང་། མི་དད་པ་དང་། འབར་ཤ་དང་། ཕྱིར་འཆུ་ལ་སོགས་
སུ་བསྐོར་བ་དང་། ཡབ་འཁོར་ཡུམ་འཁོར་བསྣོར་བ་དང་། བར་ལ་བམ་སྒྱུར་བྱེད་པ་དང་། རྔ་
མའི་ཐོད་དཀྲིས་བྱེད་པ་དང་། མི་གཉན་ཅིང་ཕྱག་དང་བསྐུར་གནས་སུ་མི་བྱེད་ཅིང༌། གར་
ཡིན་དུ་བསྐྱུར་ནས་བསྒོམ་ཡུག་དང་། མཉས་བཅད་བྱས་ནས་དེའི་ཉེས་པ་ལ་བསྙོ་བ་དང་།
བརྒྱལ་བ་དང་། ལྐུགས་པ། ན་ཚ། སྡུག་བསྔལ། དགྲ་རྐུན་ཇག་གསུམ། གོད་ཀ་དང་། ལོ་ཉེས་རྒྱུན་
ཆད་མེད་པར་འགྱུར་རོ། །དབུལ་འཕོང་དང་། ཞ་ལོང་། འོན་ལྐུགས། གོད་ཀ ཤི་ཆད་ལ་སོགས་
དིང་སོང་བཀྲ་མི་ཤིས་པ་སྣ་ཚོགས་འོངས་ནས། ཕྱི་མ་དམྱལ་བར་འགྲོ་གསུངས་སོ། །
དེ་བས་ཐམས་ཅད་ཀྱི་ལུས་ངག་ཡིད་གསུམ་གྱི་སྒོ་ནས། དད་པ་དང་། མོས་གུས། ཤ་ཚ་སྙིང་
རུས་གསུམ་གྱི་སྒོ་ནས། ཕྱག་དང་བསྐོར་བ་ལ་འབད་པ་གལ་ཆེ། ཚེ་ཕྱི་མ་ལས་ངན་གྱིས་སྡུག་
བསྔལ་ལ་སྐྲག་མི་རྣམས། སྙིང་གིས་དཀྱིལ་ནས་ཉམས་སུ་ལོངས་ཤིག །བདུད་བཞི་ལས་རྒྱལ་
ལ་་
494

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བའི་འཁོར་ལོ་འདི། ལོག་གཏོགས་མཐའ་མུས་གཅོད་གྱུར་ཅིག །དོན་གཉིས་ལྷུན་འགྲུབ་
དགོངས་པ་རྫོགས་གྱུར་ཅིག སྲིད་གསུམ་མ་ལུས་འཁོར་བ་དོངས་སྤྲུག་ཤོག
༈ ད་རེས་ཀྱི་འཁོར་ལོ་འདི་ལ། བྱང་སྡེབ་བརྒྱ་རྩ་བརྒྱད་ཀྱི་ནང་ནས། ཡི་གེ་དྲུག་པ་བདུན་
སྟོང་ཉིས་བརྒྱ་ཡོད། ཨཱ་ལི་ཀཱ་ལི་བརྒྱ་རྩ་བརྒྱད་ཡོད། སྨོན་ལམ་ཉིས་བརྒྱ་བཅུ་དྲུག་ཡོད། ཡབ་
འཁོར་ཡུམ་འཁོར་གཉིས་ལ་སྔགས་ཚན་བཞི་བཅུ་ཞེ་དྲུག་ཡོད། ཆོས་ཀྱི་རྩིགས་པ་ཆན་པོ་ཡིན་
པས༑ ཀུན་གྱི་ངེས་ཤེས་དྲག་པོ་གྱིས་ལ་ཉམས་སུ་ལོང་ཅིག །ཆོས་འདི་ཀུན་ལ་ཕན་ཅིང་ཟབ་
པས༑ ངེད་རེད་རྣམས་ཆོས་པ་འདྲ་བའི་བདུད་ཀྱིས་བསླུ་བ། བླ་མ་འདྲ་བའི་སྤྱོད་པ། མི་ནག་ཕོ་
མོའི་སྔོན་ནས་བཟང་བཟང་བྱེད་ཅིང༌། ཕུག་ཆགས་སྡང་རྨོང་གསུམ་གྱིས་ཚེ་འདིའི་བྱ་བ་ཆོས་
བརྒྱད་དང་། བསྙན་དྲག་དང་། ཟས་ནོར་ལ་བློ་ཕུག་གཏད་ཅིང་། ཁ་ནས་ཟས་མི་འདོད། ཟོག་
དང་ཉེ་དུ་མི་དགོས་ཟེར་ཞིང་། སེམས་ཅན་རྣམས་སྙིང་རྗེ་ཟེར་བའི་བདུད་ཀྱི་རིགས། ཁ་ནས་
འཁོར་ལོ་འདི་བསྐོར་བའི་ཡོན་ཏན་མེད། སྐྱོན་འདི་རྣམས་ཡོད་ཟེར་ནས། འབྱུང་པོ་མི་པགས་
ནང་དུ་གཏུམས་ནས། བན་དྷེའི་ཆས་སུ་ཞུགས་ནས། བར་ཆད་བྱེད་པ་མང་དུ་འོང་ངོ་། །ཐམས་
ཅད་ཀྱི་ཡིད་ལ་བཞག་ནས་འདིའི་དབང་དུ་མ་ཤོར་བ་གལ་ཆེ་གལ་ཆེ། ཀུ་སུ་ལུ་དམྱལ་ཁམས་
འགྲིམ་དུས། ལུས་ངག་ཡིད་ཀྱི་དགེ་བ་ལ་འཁོར་ལོ་བས་ཕན་ཡོན་ཆེ་མི་སྣང་བར་མཐོང་ནས།
རྒྱལ་ཁམས་སུ་འཁོར་ལོའི་ཕན་ཡོན་བཀོད་པའོ། བདུད་དང་མུ་སྟེགས་ཀྱི་དབང་དུ་མ་ཤོར་
བར༑ ཐེ་ཚོམ་མེད་པར་ཉམས་སུ་ལོངས་ཤིག དེའི་དགེ་བ་ཁམས་གསུམ་ཡོངས་ལ་བསྔོ། ༀ་མ་
ཎི་པདྨེཧཱུྃ་ཧྲཱིཿ
དགེ་སློང་ཀརྨ་རིགས་བཟང་གིས་གདན་ས་ཆེན་པོ་དེ་ཉིད་དུ་སྦྱར་བ་འདིས་ཀྱང་བསྟན་པ་དང་སེམས་་་་
ཅན་ལ་ཕན་ཐོག་པར་གྱུར་ཅིག